text: Legoland åbner
  22 marts 2012 kl. 13.03
  Der er mange tegn på spirende forår. Blandt dem dem er, at Legoland åbner og det sker lørdag den 31. marts.
  - Når åbningsdagen nærmer sig, har alle i Legoland det som gamle cirkusheste, der lugter savsmuld. Hvert år er det en lige stor oplevelse at stå på den anden side af gitteret og tage imod alle de glade gæster, der har lyst at besøge os den første dag i sæsonen, siger Henrik Höhrmann, direktør i Legoland. 
  Direktøren er ikke den eneste, der møder gæsterne, når de myldrer ind ad sluserne, og lyden af forventningsfulde børnestemmer igen fylder parken. Det er efterhånden en tradition, at Prinsessen, Dragen Olli, Narren, Kaptajn Roger og parkens andre figurer tæller ned sammen med gæsterne til det øjeblik, hvor gitteret ved indgangen løfter sig.
  